text: [{"text_idx": "#000001", "text": "Hvar vo\u0301ru sa\u0301larfr\u00f8\u00f0ingarnir, sum kundu siga okkum, hvussu sosial avbyrging fo\u0301r at a\u0301virka okkara sa\u0301rb\u00e6rastu? Hvar vo\u0301ru bu\u0301skaparfr\u00f8\u00f0ingarnir, sum skuldu kravt eina kostna\u00f0ar-fyrimunar-greining? Hvar vo\u0301ru etisku ra\u0301\u00f0ini, sum skuldu kravt eina ho\u0301skandi javnva\u0301g millum fyribyrgjandi tilt\u00f8k \u00f8\u00f0rumegin og mannar\u00e6ttindi hinumegin? Ella filosoffarnir, sum kundu vi\u00f0gj\u00f8rt vandarnar vi\u00f0 eitt nu\u0301 at sundurskilja li\u0301vi\u00f0 fra\u0301 ti\u0301 livandi? Hesi sjo\u0301narhorn hava ikki minni ty\u0301dning enn smittufr\u00f8\u00f0iligu sjo\u0301narhornini, hvussu vit best ta\u0301lma smittu."}, {"text_idx": "#000003", "text": "Henda spurning vi\u00f0geri eg i\u0301 bo\u0301kini Blindsight is 2020, sum ju\u0301st er u\u0301tgivin a\u0301 Brownstone Institute. Bo\u0301kin er sprottin u\u0301r mi\u0301ni dju\u0301pu stu\u0301ran fyri ni\u00f0url\u00e6singunum, serloyvunum og ti\u0301, i\u00f0 eg kalli kovid-mentan. Ta\u00f0 gle\u00f0ir meg, at eg kann siga eitt sindur um bo\u0301kina her i\u0301 Brownstone-umhv\u00f8rvinum."}, {"text_idx": "#000005", "text": "Hvar eru sa\u0301larfr\u00f8\u00f0ingarnir, sum kunnu siga okkum, hvussu sosial avbyrging fer at a\u0301virka tey sa\u0301rb\u00e6rastu okkara millum, b\u00e6\u00f0i ung og gomul? Hvar eru bu\u0301skaparfr\u00f8\u00f0ingarnir, sum skuldu kravt eina kostna\u00f0ar-fyrimunar-greining? Hvar eru etisku ra\u0301\u00f0ini, sum skuldu funni\u00f0 eina ho\u0301skiliga javnva\u0301g millum fyribyrgjandi tilt\u00f8k \u00f8\u00f0rumegin og mannar\u00e6ttindi hinumegin? Ella filosoffarnir, sum kundu vi\u00f0gj\u00f8rt tey allarst\u00f8rstu ma\u0301lini, eitt nu\u0301 vandarnar vi\u00f0 at sundurskilja li\u0301vi\u00f0 fra\u0301 ti\u0301 livandi?"}, {"text_idx": "#000006", "text": "Hesi sjo\u0301narhorn, sum hava veri\u00f0 so li\u0301ti\u00f0 frammi i\u0301 kovid-or\u00f0askiftinum, hava ikki minni at ty\u0301\u00f0a enn epidemiologiska sjo\u0301narhorni\u00f0. Ein ungur mannar\u00e6ttindasakf\u00f8rari kann geva okkum lut i\u0301 si\u0301num dju\u0301pa innliti i\u0301 pandemi\u2019ir, eins v\u00e6l og ein gamal filosoffur. Ella ein h\u00f8vundur, sum skrivar slo\u0301\u00f0bro\u0301tandi fagurbo\u0301kmentir. Eg rendi meg i\u0301 hesa vitan i\u0301 bla\u00f0greinum, akademiskum ritum, poddv\u00f8rpum og a\u00f0rasta\u00f0ni, og eg helt ta\u00f0 vera ty\u0301dningarmiki\u00f0 at savna alt a\u0301 einum sta\u00f0."}, {"text_idx": "#000007", "text": "Ti\u0301 umfatar bo\u0301kin 46 ymiskar teinkjarar, ikki bara vi\u0301sindafo\u0301lk og l\u00e6knar, men filosoffar, si\u00f0fr\u00f8\u00f0ingar, bu\u0301skaparfr\u00f8\u00f0ingar, politikarar, sakf\u00f8rarar, h\u00f8vundar, to\u0301nleikarar og eisini ein skemtara og ein prest. Ein bo\u0301k kann bara vera so og so long, og ti\u0301 noyddist eg at velja fleiri ty\u0301dningarmikil fo\u0301lk fra\u0301 \u2013 granskarar og vi\u0301sindafo\u0301lk, sum o\u0301troyttiliga halda a\u0301 vi\u00f0 at mo\u0301tarbei\u00f0a o\u0301ri\u0301miligheitunum og blindu blettunum fra\u0301 kovid-ti\u0301\u00f0ini."}, {"text_idx": "#000009", "text": "St\u00f8\u00f0utakanin i\u0301 bo\u0301kini er, at ein pandemi er ikki bara ein vi\u0301sindaligur, men eisini ein menniskjaligur trupulleiki. Ta\u00f0 vi\u0301sir seg eisini, at no\u0301gv vi\u0301sindafo\u0301lk halda ta\u00f0 sama. \u201cVit hava handfari\u00f0 ny\u0301ggja koronavirusi\u00f0 alt ov no\u0301gv eftir epidemiologiskum leisti,\u201d sigur Mark Woolhouse i\u0301 bo\u0301kini The Year The World Went Mad. Woolhouse er professari i\u0301 smittusju\u0301ku-epidemiologi vi\u00f0 universiteti\u00f0 i\u0301 Edinburgh og er ein teirra, sum f\u00e6r pla\u0301ss i\u0301 bo\u0301kini. Woolhouse er eins ra\u0301\u00f0aleysur og eg av hesi undarligu og sjo\u0301nsku fra\u0301veru av sa\u0301larfr\u00f8\u00f0iligu, mannar\u00e6ttindarligu og bu\u0301skaparligu sjo\u0301narmi\u00f0unum. \u201cVit epidemiologar fingu uppaftur og uppaftur at vita, at ta\u00f0 vo\u0301ru onnur, sum skuldu taka s\u00e6r av hesum vi\u00f0urskiftum,\u201d skrivar hann. \u201cMen hv\u00f8rji onnur? Einki var\u00f0 nakranti\u0301\u00f0 almannakunngj\u00f8rt.\u201d"}, {"text_idx": "#000010", "text": "Eg skrivi um heilsu og l\u00e6knafr\u00f8\u00f0i, og eg samstarvi vi\u00f0 l\u00e6knar flestu dagar i\u0301 vikuni, og eg havi dju\u0301pa vir\u00f0ing fyri vi\u0301sindi. Men vi\u0301sindi einsamalt kann ikki sty\u0301ra pandemipolitikki. Stj\u00f8rnin i\u0301 Bretlandi skilti hetta i\u0301 undan-kovid-ti\u0301\u00f0arskei\u00f0num. \u201cA\u0301\u00f0renn kovid h\u00f8vdu vit eina no\u0301gv ru\u0301msa\u0301ttari uppfatan av, hvussu vit skuldu handfara eina pandemi,\u201d seg\u00f0i bretski medisinski samfelagsfr\u00f8\u00f0ingurin Robert Dingwall \u2013 ein annar av teim 46 u\u0301tvaldu i\u0301 bo\u0301kini \u2013 i\u0301 eini samr\u00f8\u00f0u vi\u00f0 meg. \u201cOkkara whole-government-hugbur\u00f0ur, har vit uppfata\u00f0u pandemi\u2019ir sum eina ho\u0301ttan mo\u0301ti samfelagnum heldur enn eina ho\u0301ttan mo\u0301ti almennu heilsuni, var h\u00f8gt i\u0301 metum i\u0301 Europa.\u201d"}, {"text_idx": "#000011", "text": "At sty\u0301ra eini pandemi sny\u0301r seg ikki bara um at temja eitt virus, men um at lei\u00f0a menniskjuni gj\u00f8gnum eina o\u0301gvusliga samfelagsbroyting. Eina broyting, sum ho\u0301ttir ikki bara li\u0301v, men eisini li\u0301vsgrundarlag. Ikki bara lungnaheilsuna, men eisini sa\u0301larligu heilsuna. Ikki bara hjartasla\u0301tturin, men eisini vo\u0301nir og dreymar. Ta\u00f0 sny\u0301r seg um at finna javnva\u0301gina millum kollektivar atger\u00f0ir og einstaklingavirksemi. Ta\u00f0 sny\u0301r seg um at vir\u00f0a, at \u00f8ll ikki hava sama f\u00f8rleika ella sama yvirskot til at navigera i\u0301 almennu heilsulei\u00f0beiningunum \u2013 hesi fyrilit, sum vo\u0301r\u00f0u tveitt fyri bor\u00f0, ta\u0301 i\u00f0 kovid kom."}, {"text_idx": "#000012", "text": "Epidemiologar vita um farso\u0301ttir. Serk\u00f8n i\u0301 almennari heilsu vita um almenna heilsu. Men eingin av teimum veit meira um samfelagi\u00f0 ella menniskjalyndi\u00f0 enn \u00f8ll tey vitugu fo\u0301lkini fra\u0301 \u00f8\u00f0rum vi\u0301sindagreinum ella ennta\u0301 \u201cvanlig fo\u0301lk\u201d."}, {"text_idx": "#000014", "text": "At lata fo\u0301k doyggja i\u0301 einsemi sampakkar ivaleyst v\u00e6l vi\u00f0 ma\u0301li\u00f0 at for\u00f0a smittuspja\u00f0ing, men ta\u00f0 merkir ikki, at ta\u00f0 t\u00e6nir einum \u201ch\u00e6gri endama\u0301li\u201d, hvat so tann vendingin man merkja. Filosoffurin Samantha Godwin a\u0301 Yale universitetinum skriva\u00f0i i\u0301 einum tviti i\u0301 2021: \u201cUttan at vit hava havt naka\u00f0 ty\u0301\u00f0andi or\u00f0askifti, hava vit i\u0301 felag go\u0301\u00f0tiki\u00f0 ta ideologisku sannf\u00f8ring, at ta\u00f0 felags besta er ta\u00f0 sama sum minst m\u00f8gulig kovid-smitta, men vit hava ikki hugsa\u00f0 um ella vi\u00f0urkent fylgiska\u00f0arnar, sum standast av hesum tilt\u00f8kum.\u201d"}, {"text_idx": "#000015", "text": "I\u0301 fj\u00f8lmi\u00f0la-meginra\u0301kinum hevur kovid-handriti\u00f0 stutt og greitt sku\u0301gva sli\u0301k ti\u0301\u00f0indi til viks. Eg skriva\u00f0i bo\u0301kina, so at gl\u00f8ggskygd fo\u0301lk sum hesi skuldu fa\u0301a fremsta pla\u0301ss."}, {"text_idx": "#000016", "text": "I\u0301 ra\u0301\u00f0andi mi\u00f0las\u00f8guni ver\u00f0ur virusi\u00f0 sett fram sum fi\u0301ggindin i\u0301 einum gongustj\u00f8rnukri\u0301ggi \u2013 ein fi\u0301ggindi, sum vit mugu berjast i\u0301mo\u0301ti til tann beiska enda, i\u00f0 hvussu no\u0301gv ta\u00f0 kemur at kosta okkum. Ta\u00f0 \u00f8vugta sjo\u0301narmi\u00f0i\u00f0 uppfatar kovid sum ein gest, sum, ho\u0301ast hann ikki er beinlei\u00f0is v\u00e6lkomin, so er hann komin fyri at vera, og ti\u0301 noy\u00f0ast vit at finna ein ma\u0301ta, har vit kunnu liva vi\u00f0 hesum gesti, uttan at vit oy\u00f0ileggja okkara sosiala bygna\u00f0."}, {"text_idx": "#000017", "text": "I\u0301 bo\u0301kin Gone Viral kallar Justin Hart tey, sum taka undir vi\u00f0 fyrra sjo\u0301narmi\u00f0i, Opinberingartoymi\u00f0, og tey, sum taka undir vi\u00f0 seinna sjo\u0301narmi\u00f0inum, Veruleikatoymi\u00f0."}, {"text_idx": "#000018", "text": "Bo\u0301kin fylgir seinna sjo\u0301narmi\u00f0inum: vit kunnu minka um vandan, men vit kunnu ikki fa\u0301a hann burtur, og at by\u0301ta klo\u0301tuna vi\u00f0 koronavirusi\u00f0 og samstundis var\u00f0veita menniskjansskap okkara, merkir, at vit go\u0301\u00f0taka henda veruleika."}, {"text_idx": "#000019", "text": "\u201cTu\u0301 orkar bara at avnokta veruleikan i\u0301 eina a\u0301vi\u0301sa ti\u0301\u00f0, a\u0301\u00f0renn tu\u0301 missir kreftirnar til at halda sjo\u0301nleikin gangandi,\u201d sigur Heidi Buxton, framu\u0301rskarandi sju\u0301krasystirin u\u0301r Colorado, sum gj\u00f8gnumgekk handriti\u00f0 til bo\u0301kina, a\u0301\u00f0renn hon kom u\u0301t. \u201cVer\u00f0in er no\u0301gv n\u00e6rri vi\u00f0 Veruliga Normalin 2019, enn hon er vi\u00f0 Ny\u0301ggja Normalin 2020, og ta\u00f0 er fyri ein sto\u0301ran part av ti\u0301, at ta\u00f0, sum kovidianararnir \u00e6tla\u00f0u, er b\u00e6\u00f0i logistiskt og psykologiskt o\u0301gj\u00f8rligt.\u201d Vi\u00f0 \u00f8\u00f0rum or\u00f0um, pandemipolitikkur ma\u0301 vir\u00f0a mannalyndi\u00f0 \u2013 hetta sjo\u0301narmi\u00f0i\u00f0 hava fleiri greinaskrivarar i\u0301 bo\u0301kini sett fram."}, {"text_idx": "#000021", "text": "Eingin bo\u0301k kann fevna um alt. Eg havi sto\u0301ra vir\u00f0ing fyri granskarum, sum halda a\u0301 at kanna, hva\u00f0ani virusi\u00f0 stavar, bra\u0301\u00f0feingis vi\u00f0ger\u00f0 og hja\u0301a\u0301rin av vaksinum, men bo\u00f0skapurin i\u0301 Blindsight is 2020 er ein annar. Ymisku r\u00f8ddirnar, i\u00f0 fa\u0301a ljo\u0301\u00f0, varpa ljo\u0301s a\u0301 r\u00e6\u00f0sluna og da\u0301rager\u00f0irnar, sum settu fer\u00f0 a\u0301 kovid-tilgongdina, og koma vi\u00f0 uppskotum um eina skilabetri lei\u00f0 frama\u0301."}, {"text_idx": "#000022", "text": "Bo\u0301kin f\u00e6st hja\u0301 Amazon i\u0301 prenta\u00f0um li\u0301ki og sum e-bo\u0301k. Um ikki so leingi fer Brownstone at leggja n\u00f8kur brot u\u0301r bo\u0301kini u\u0301t."}, {"text_idx": "#000023", "text": "H\u00f8vundin Gabrielle Bauer f\u00e6st vi\u00f0 at skriva b\u00f8kur, greinar og kliniskt tilfar til starvsfo\u0301lk i\u0301 heilsuverkinum. Hon hevur fingi\u00f0 seks tjo\u0301\u00f0arhei\u00f0ursl\u00f8nir fyri journalistiskt arbei\u00f0i vi\u00f0vi\u0301kjandi heilsu. Hon hevur skriva\u00f0 tv\u00e6r b\u00f8kur \u2013 Tokyo, my Everest, samvinnari av The Canada-Japan Book Prize, og Waltzing the Tango, sum var finalistur i\u0301 The Edna Staebler creative nonfiction award \u2013 og arbei\u00f0ir i\u0301 l\u00f8tuni vi\u00f0 tveimum bo\u0301kum afturat."}, {"text_idx": "#000024", "text": "Hendan greinin er endurgivin vi\u00f0 loyvi fra\u0301 Brownstone Institute har hon var givin u\u0301t hin 30.01.2023 undir heitinum:"}, {"text_idx": "#000025", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000031", "text": "Her er samr\u00f8\u00f0an vi\u00f0 professor Glenn Diesen i\u0301 fullum li\u0301ki"}]